बस्ती जिले की 25 वर्षीय गृहणी माधुरी एक बच्चे की माँ हैं। उन्हें प्रजनन अंगो में संक्रमण की समस्या है तथा दुर्गन्ध युक्त गन्दा पानी भी आता है। जब उन्होंने महिला डाक्टर को दिखाया तो डॉक्टर ने इसका कारण माहवारी के ‎दौरान साफ सफाई न रखना बताया। माधुरी ने बताया की जब उनको पहली बार माहवारी आयी तो माँ ने ‎उन्हें घर के गंदे कपड़े प्रयोग के लिए दिए। उसके बाद से वे घर के पुराने कपड़ों का ही इस्तेमाल कर रही थीं। डाक्टर को दिखाने के बाद वे डाक्टर की सलाह के अनुसार सेनेटरी पैड का इस्तेमाल करने लगी हैं, और ‎अब वे माहवारी के दौरान प्रत्येक दिन नहाती हैं तथा खाना इत्यादि भी बनाती हैं ‎।